ആറ് വയസ്സുകാരിയെ തട്ടിക്കൊണ്ടുപോയി പീഡിപ്പിച്ച സംഭവം: പ്രതി പിടിയില് ന്യൂഡല്ഹി : രാജ്യതലസ്ഥാനത്ത് ആറ് വയസ്സുകാരിയെ തട്ടിക്കൊണ്ടുപോയി പീഡിപ്പിച്ച സംഭവത്തില് പ്രതി പൊലീസ് പിടിയില്. റോഹ്ത്തകില് നിന്നാണ് പ്രതിയെ പിടികൂടിയത്. കുട്ടിയുമായി നില്ക്കുന്ന ഇയാളുടെ ദൃശ്യം സിസിടിവി ക്യാമറയില് കുടുങ്ങിയിരുന്നു. ഗുരുതര പരിക്കേറ്റ കുട്ടി ഇപ്പോഴും ആശുപത്രിയില് ചികിത്സയിലാണ്. വീടിന് മുന്നില് നിന്ന് കളിക്കുകയായിരുന്ന കുട്ടിയെ ഇയാള് തട്ടിക്കൊണ്ടുപോയി ഒഴിഞ്ഞ സ്ഥലത്തുവച്ച് ബലാത്സംഗം ചെയ്യുകയായിരുന്നു. രക്തമൊലിക്കുന്ന നിലയിലാണ് കുട്ടി വീട്ടില് തിരിച്ചെത്തിയത്. ഉടന് തന്നെ കുട്ടിയെ ആശുപത്രിയിലെത്തിച്ചപ്പോള് ആശുപത്രി അധികൃതരാണ് കുട്ടി ബലാത്സംഗം നേരിട്ടതായി കുടുംബത്തെ അറിയിച്ചത്. കൂലിപ്പണിക്കാരനാണ് കുട്ടിയുടെ അച്ഛന്. അന്വേഷണത്തില് കുട്ടിയെ പ്രതിക്കൊപ്പം സമീപത്തെ ചന്തയില് വച്ച് കണ്ടതായി സിസിടിവി ദൃശ്യങ്ങളില് നിന്ന് വ്യക്തമായി. ഇയാള് നേരത്തേയും പ്രായപൂര്ത്തിയാകാത്ത പെണ്കുട്ടിയെ ബലാത്സംഗം ചെയ്തതിന് പൊലീസ് അറസ്റ്റ് ചെയ്തിരുന്നതായി അന്വേഷണത്തില് കണ്ടെത്തി. സംഭവത്തില് ശക്തമായ നടപടി സ്വീകരിക്കണമെന്ന് ആവശ്യപ്പെട്ട് പൊലീസിന് ഡല്ഹി വനിതാകമ്മീഷന് നോട്ടീസ് നല്കിയിട്ടുണ്ട്. Tags Delhi accused arrested raping 6 year old girl shortlink